b'\n_START_ARTICLE_\nBrassespark\n_START_PARAGRAPH_\nBrassespark er en teknikk som brukes i fotball. Spilleren kaster seg bakover i lufta og sparker ballen over seg i den retning han hadde ryggen. Bena skal da gj\xc3\xb8re en bevegelse som om man sykler eller sakser. Brassespark er en effektiv teknikk da ballen g\xc3\xa5r en annen retning enn det motspillerne forventer.\n_START_SECTION_\nHistorie\n_START_PARAGRAPH_\nDen spanske fotballspilleren Ramon Unzaga er kreditert for \xc3\xa5 ha utf\xc3\xb8rt det f\xc3\xb8rste brassesparket i 1914. Han flyttet senere til Chile og sparket ble senere kalt chilena. Den brasilianske fotballspilleren Le\xc3\xb4nidas da Silva perfeksjonerte brassesparket p\xc3\xa5 1930- og 1940-tallet. Sparket ble imidlertid f\xc3\xb8rst gjort verdenskjent av Pel\xc3\xa9 p\xc3\xa5 1960- og 1970-tallet._NEWLINE_Selve begrepet \xc2\xabbrassespark\xc2\xbb har sitt utspring fra \xc2\xabbrasse\xc2\xbb \xe2\x80\x93 det svenske kallenavnet for brasilianere \xe2\x80\x93 og skal ha f\xc3\xa5tt fotfeste p\xc3\xa5 norsk gjennom VM i fotball 1958.'